Tenaga makanan

Tenaga makanan () ialah tenaga yang diperolehi manusia dan haiwan daripada makanan, melalui proses respirasi sel, sama ada proses penyatuan oksigen dengan molekul makanan (respirasi aerob) atau penyusunan semula atom dalam molekul (respirasi anaerob).

Dalam Sistem Unit Antarabangsa, tenaga diukur dengan unit joule (J) atau gandaannya; kilojoule (kJ) lazimnya digunakan bagi kuantiti berkaitan makanan. Unit tenaga sistem metrik lama, namun masih digunakan secara meluas dalam konteks makanan, ialah kalori; lebih tepat, "kalori makanan", "kalori besar" atau "kilokalori" (kcal atau Cal), bersamaan dengan 4.184 kilojoule. (Perhatikan bahawa ini berbeza dengan "kalori kecil" (cal) yang sering digunakan dalam kimia dan fizik, bersamaan dengan 1/1000 kalori besar.) Di Kesatuan Eropah, kedua-dua unit kilokalori ("kcal") dan kilojoule ("kJ") digunakan di label pemakanan. Di banyak negara lain, hanya satu unit yang dipaparkan; misalnya "kkal" atau "kcal" digunakan di Indonesia dan Malaysia.

Lihat juga 
 Tenaga kimia
 Kadar metabolisme asas
 Rantaian makanan
 Sistem Atwater
 Label fakta pemakanan
 Haba pembakaran
 Kalori

Rujukan

Pautan luar 
 FAO Food and Nutrition Paper 77: Food energy - methods of analysis and conversion factors
 Is a calorie a calorie?

Pemakanan
Makanan